stanford-oval/wikipedia huggingface dataset:
מערכת עין הנץ

מערכת עין הנץ היא מערכת לניטור כלי רכב שנמצאת בשימוש משטרת ישראל. המערכת עושה שימוש בטכנולוגיה לזיהוי מספר הלוחית ממצלמה (LPR/ALPR (אנ')), ומאגדת כמות לא ידועה של נתונים כגון מספרי רכב, מיקומים וזמנים על כלי רכב בכבישים בישראל.
המערכת מסוגלת להשתמש במידע השמור בה כדי לשלוח התראות בזמן אמת על מיקומים של כלי רכב, היסטוריית נסיעה של כלי רכב, האם הרישיון בתוקף, האם הרכב פסול נהיגה, רישום פלילי של בעל הרכב, תמונה של הרכב הנקלט במצלמה ועוד נתונים מצונזרים נוספים.
בעקבות עתירה לבג"ץ, שטענה כי אין למשטרה סמכות להפעיל את המערכת, תוקנה פקודת המשטרה בשנת 2024, ונקבעה סמכות מפורשת כזו.
הקצין האחראי על הפעלת המערכת הוא בדרגת תת ניצב ומעלה, אשר ממונה על ידי מפכ"ל המשטרה.
היסטוריה

המשטרה הוציאה מכרז למערכת בשנים 2012–2013.
המערכת החלה להיקלט ב-2013, בתקופתו של המפכ"ל יוחנן דנינו, אך השימוש בה הורחב בתקופת המפכ"ל רוני אלשיך.
ב-2014 המערכת נפרסה כפיילוט במרחב שרון וניתנה לימ"ר של אגף התנועה וליחידת אתגר המתמחה במאבק בגניבות רכב. צמרת המשטרה תיעדפה את הפרויקט כאחד הנושאים המרכזיים לטיפול לשנת 2015. בשנת 2018 השר לביטחון פנים גלעד ארדן שם דגש על המערכת כחיזוק טכנולוגי בתוכנית העבודה.
ביקורת

מאז ידיעת הציבור נמתחה ביקורת רחבה בנושא, אך בשל ריבוי הפרטים החסרים/המצונזרים אודות היכולות של המערכת, האופי והיקף השימוש בה, היה קושי רב לבקר אותה או להציג בעיות שעלו בעקבותיה.
למרות זאת, תועדו מקרים בודדים כגון מקרה מעצר שבו התביעה המשטרתית חזרה בה וביטלה את ההאשמות נגד צעיר שנעצר בגין עברות אחזקה בסמים לאחר שנחשף מידע על שימוש במערכת עין הנץ כגורם מודיעיני מרכזי בהובלת השוטרים אל החשוד, ואף עדות ממקור משטרתי על שימוש רחב היקף יותר מהמצופה ממערכת בעלת רגישות גבוהה שכזו.
בעקבות אירועים אלו, החשיפה התקשורתית ועתירה שהגישו האגודה לזכויות האזרח בישראל ופרטיות ישראל, בית המשפט קרא למשטרה להסדיר בחוק את השימוש במערכת, כל זאת אף על פי שכבר ב-2012 הוציא משרד המשפטים הנחיה שלפיה תיעוד ממצלמות שמזהות לוחיות רישוי ייחשב "מאגר מידע" לפי חוק הגנת הפרטיות (מחייב בין היתר לרשום את המאגר במשרד המשפטים).
בשנת 2020, מרכז המחקר והמידע של הכנסת פרסם מסמך שבו גם ביקר את חוסר המדיניות בנושא.
בינואר 2022 הוציא בג"ץ צו על תנאי המורה למדינה לנמק מדוע לא תחדל המשטרה להשתמש במערכת עד שהשימוש בה יוסדר בחקיקה.
בינואר 2024 עבר בכנסת חוק לתיקון פקודת המשטרה (מס' 40) ובו הסדרים בנושא.
הערות שוליים

↑  License Plate Recognition System | LPR Systems, Kintronics (באנגלית)
1 2 3  דניאל דולב‏, תחקיר וואלה! NEWS: המשטרה מחזיקה מאגר מידע סודי על תנועות של אזרחים, באתר וואלה, 6 במאי 2020
↑  דניאל דולב‏, שוטר העיד: מערכת "עין הנץ" שומרת מידע על כל כלי הרכב ללא הגבלת זמן, באתר וואלה, 19 במרץ 2021
↑  לידיעת הנהגים מערכת עין הנץ החדשה של המשטרה החלה לפעול בכבישים! סעו כחוק. | By דיווחים בזמן אמת - push - Facebook, באתר ms-my.facebook.com (במלאית)
1 2  תומר הדר, המצלמה שיודעת עליכם הכל תוך שניות - אושרו התקנות להפעלת מערכת "עין הנץ" של המשטרה, באתר כלכליסט, 19 בספטמבר 2024
↑  יפעת רוזנטל ינאי, [https://mr.gov.il/ilgstorefront/he/p/540121 מכרז פומבי
אספקת מערכות LPR נישאות/ניידות/מחסומים], באתר https://mr.gov.il, ‏15/11/2012
↑  יפעת רוזנטל ינאי, [https://mr.gov.il/ilgstorefront/he/p/536882 מכרז פומבי
אספקת מערכות LRP נשיאות/ניידות/מחסומים], באתר https://mr.gov.il, ‏15/11/2012
↑  השר לביטחון פנים גלעד ארדן
מ״מ מנכ"ל המשרד לביטחון פנים אליעזר רוזנבאום, [https://www.gov.il/BlobFolder/policy/mops_workplan_2018/he/mops_workplan_2018.pdf המשרד לביטחון פנים
תוכנית עבודה לשנת 2018], באתר https://www.gov.il, ‏2018
↑  מגזין קנאביס, צעיר שנתפס עם קנאביס ברכב זוכה בגלל שימוש במערכת "עין הנץ", באתר https://www.xn--4dbcyzi5a.com/
↑  המשטרה ביטלה כתב אישום בתיק סמים עקב העתירה נגד מערכת עין הנץ, באתר פוסטה, ‏2021-04-28
↑  דניאל דולב‏, בעקבות חשיפת וואלה! NEWS: עתירה לבג"ץ נגד השימוש הנרחב במערכת עין הנץ, באתר וואלה, 28 בינואר 2021
↑  דניאל דולב‏, האגודה לזכויות האזרח פנתה למשטרה: "להפסיק את השימוש במערכת עין הנץ", באתר וואלה, 30 ביולי 2020
↑  taldahan0, להפסיק להשתמש במערכת שעוקבת אחרי נהגים, באתר ACRI - hebrew, ‏2021-05-27
↑  עתירה לבג"ץ 641/21 האגודה לזכויות האזרח בישראל ופרטיות ישראל נ' משטרת ישראל, באתר www.law.co.il, ‏2020
↑  פ"ל (תעבורה י-ם) 63-08-19 מדינת ישראל נ' אברהים דענא (נבו 23.06.2020), באתר www.nevo.co.il
↑  דניאל דולב‏, בעקבות תחקיר וואלה! NEWS: ביהמ"ש דורש להסדיר את השימוש ב"עין הנץ", באתר וואלה, 24 ביוני 2020
↑  מתן וסרמן, ‏בית המשפט הורה למדינה להסדיר את מערכת המעקב עין הנץ בתוך 45 יום, באתר מעריב אונליין, 27 במאי 2021
↑  משרד המשפטים, הנחית רשם מאגרי מידע מס' 2012/4, שימוש במצלמות אבטחה ומעקב ובמאגרי התמונות הנקלטות בה, באתר https://www.gov.il, ‏2012
↑  רועי גולדשמידט, השימוש בטכנולוגיות זיהוי וניטור במרחב הציבורי, באתר knesset.gov.il, ‏14/12/2014
↑  בג"ץ 641/21 האגודה לזכויות האזרח בישראל נ' משטרת ישראל, ניתן ב־11 בינואר 2022
↑  מאגר החקיקה הלאומי, באתר knesset.gov.il, ‏27/02/2023
↑  חוק לתיקון פקודת המשטרה (מס' 40), התשפ"ד-2024, באתר knesset.gov.il, ‏08/01/2024
↑  עו"ד טל קפלן, הכנסת אישרה את שימוש המשטרה במערכת "עין הנץ", באתר www.law.co.il, ‏2024-01-14
סנט הלנה

מפת סנט הלנה
הבית בו שהה נפוליאון בסנט הלנה
סנט הלנה (באנגלית: Saint Helena) הוא אי געשי בדרום אוקיינוס האטלנטי, בשליטת הממלכה המאוחדת. האי ממוקם כ-2,000 ק"מ מהחוף המערבי של אפריקה, ונחשב לאחד האיים המיושבים הנידחים בעולם. מאז 2009, סנט הלנה מהווה חלק מהטריטוריה הבריטית "סנט הלנה, אסנשן וטריסטן דה קונה". בהיסטוריה, האי שימש כנקודת מעגן אסטרטגית עבור אוניות בדרכן לאוקיינוס ההודי לפני חפירת תעלת סואץ. אוכלוסייתו קטנה וכלכלתו חלשה. הוא תלוי בסיוע בריטי אך סובל מהזנחה מצד ממשלת בריטניה.
האי מפורסם בעיקר בזכות היותו מקום גלותו של נפוליאון בונפרטה, שם סיים את חייו. תעשיית התיירות המקומית מתמקדת בהיסטוריה זו, וכמו כן, דמויות ממלחמת הבורים, כמו גנרל פייט קרוניה, הושמו גם הן במעצר באי.
היסטוריה

האי סנט הלנה התגלה ב-21 במאי 1502 על ידי הנווט הפורטוגזי ז'ואו דה נובה, אשר כינה אותו "סנטה הלנה", בדרכו חזרה מהודו. הפורטוגזים לא הקימו בו התיישבות קבע, והאי עבר לשליטת ההולנדים לתקופה קצרה, לפני שנתפס על ידי הבריטים ב-1661. הבריטים שלטו בו דרך חברת הודו המזרחית, שבנתה את העיר ג'יימסטאון, את המבצר שמגן עליה, והציבה חיל משמר. האי שגשג כלכלית עם עגינות ספינות בריטיות והקמת מטעים שעובדו על ידי עבדים שחורים וסינים.
בשנת 1815, הובא לאי האסיר נפוליאון בונפרטה על ידי הבריטים, לאחר תבוסתו בקרב ווטרלו, שם חי עד מותו ב-1821. מאז 1834, האי נשלט ישירות על ידי הכתר הבריטי, אך עם פתיחת תעלת סואץ והתפתחות הספינות המהירות, החל לדעוך בשנות ה-70 של המאה ה-19.
בשנת 1982, האי שימש כבסיס בריטי במלחמת פוקלנד. בשנת 1858, ממשלת בריטניה העניקה שני אזורים באי לצרפת – את הבית שבו גר נפוליאון ואת העמק שבו נקבר.
אחת הדמויות המפורסמות מהאי כיום היא הצב ג'ונתן, בעל החיים היבשתי המבוגר ביותר שעדיין בחיים, כשהוא בן 190 לפחות ב-2023.
כלכלה

כלכלת האי נשענת בעיקר על הסיוע מבריטניה. ממשלת בריטניה מנסה לעודד פיתוח כלכלי, ולשם כך בנתה שם בין השאר גם שדה תעופה.
התושבים מתפרנסים ברובם מדייג, גידול בקר, תיירות ותעשייה אתנית של מוצרי מלאכת יד. בנוסף, מתקיים גידול חקלאי מצומצם של ירקות שונים. במחצית הראשונה של המאה ה-20 התבססה הכלכלה, במידה רבה, על גידול ועיבוד פשתה ניו זיילנדית (phormium tenax), צמח ששימש לייצור חבלים. פיתוחם של חבלים סינתטיים הפך את הענף לבלתי-כלכלי, ובית המלאכה האחרון לפשתה זו באי נסגר ב-1966. קשיי פרנסה מאלצים רבים להגר מהאי.
גאוגרפיה

שטחו הכולל של האי כ-122 קמ"ר והוא מכוסה ברובו בסלעים ואפר געשי.
מרכזו של האי מכוסה ביער אשר חלקו טבעי וחלקו נטוע. האזור ההררי במרכז נהנה מכמויות משקעים גבוהות יותר מאשר באזורי החוף וגם הטמפרטורה בו נמוכה יותר.
עולם החי והצמחייה במרכז האי מקומיים ואופייניים לו. לעומת זאת אזורי החוף צחיחים ואינם מקיימים עולם חי וצומח משלהם. חלק גדול מההיעלמות של הצומח המקומי האופייני ניתן לזקוף לחובת ההתיישבות של בני אדם במקום ובעיקר לבעלי החיים שהגיעו איתם כגון עיזים, וכן לצמחים פולשים אשר הביאו את המינים המקומיים לסף הכחדה.
תחבורה ותקשורת

סנט הלנה וטריסטן דה קוניה הם מהאיים המיושבים המבודדים בעולם. הגישה אליהם אפשרית דרך הים, ספינת הדואר הבריטי "סנט הלנה" משייטת בין נמלי בריטניה, האיים ודרום אפריקה. משך ההפלגה מקייפטאון שבדרום אפריקה הוא חמישה ימים, והספינה מפליגה אחת לשלושה שבועות בערך. מ-2017 קיימת גישה גם דרך האוויר, עם  פתיחת נמל תעופה בינלאומי בסנט הלנה. חברת "איירלינק" מפעילה קו שבועי בין סנט הלנה לוינדהוק בירת נמיביה. השדה, שנבנה בעלות של מעל 400 מיליון דולר, אמור היה להיפתח בפברואר 2016 ולשרת טיסות מדרום אפריקה ומהאי אסנשן. עם זאת הוא נפתח רק באוקטובר 2017, ורוחות עזות השוררות באי מנעו נחיתות והמראות של מטוסים גדולים. בעקבות זאת, נפתחה ועדת חקירה פרלמנטרית, שקבעה כי מדובר ב"שדה התעופה המיותר ביותר בעולם". .
בסנט הלנה תחנת רדיו אחת, וכן קישור לרשת האינטרנט. שני עיתונים מקומיים יוצאים לאור ולהם גם מהדורת אינטרנט.
דמוגרפיה

במפקד אוכלוסין משנת 2008 נמנו 4,255 תושבים באי. כ-25% מהתושבים הם צאצאי מהגרים מאירופה, כ-25% נוספים מוצאם ממזרח אסיה וכ-50% הנותרים מוצאם מאפריקה ומהודו. רוב תושבי האי נוצרים, רבים מהם משתייכים לארגון עדי יהוה. בעשורים האחרונים מתאפיינת הגירה מהאי לבריטניה ולאיי פוקלנד, בעיקר מתוך אילוצי תעסוקה. במפקד אוכלוסין קודם, ב-1998, נמנו באי 5,157 תושבים.
תושבי האי הם אזרחים של "הטריטוריות הבריטיות שמעבר לים", בעלי אזרחות בריטית מלאה.
הערות שוליים

↑
↑
↑  400 מיליון דולר על שדה"ת שאי אפשר לטוס אליו, באתר ynet, 14 ביוני 2016
↑  אורי רודריגז גרסיא, "שדה התעופה המיותר ביותר בעולם" - כבר לא, באתר nrg‏, 15 באוקטובר 2017
| --- | --- |
בקרת זהויות :  NLI: 987007555375505171  BNE: XX460258  GND: 4051605-2  KulturNav: 24a09d10-d96f-44e7-97f3-a36dfe2230dc  LCCN: n84174773  NARA: 10044614  NKC: ge214392  UKPARL: h7Bd1cbB  VcBA: 497/30049  VIAF: 4146217722609140514   WorldCat (עם VIAF): 4146217722609140514
רמי ורד

| --- | --- |
אין תמונה חופשית
 לידה:  9 בדצמבר 1963 (בן 61) רחובות, ישראל ישראל
 מדינה:  ישראל 
 תקופת הפעילות:  מ-1991
 עיסוק:  שחקן, קומיקאי, תסריטאי, מחזאי, מנחה טלוויזיה
 פרופיל ב-IMDb
 
רמי ורד (נולד ב-9 בדצמבר 1963) הוא שחקן, קומיקאי, תסריטאי, מחזאי, במאי, סטנדאפיסט ומנחה טלוויזיה ישראלי.
ביוגרפיה

נולד בשם רמי ברדוגו ברחובות להורים שעלו ממרוקו וגדל בשכונת קריית משה בעיר.
ורד שירת בצה"ל במערך ההגנה האווירית והשתתף כלוחם במלחמת לבנון הראשונה.
עם סיום שירותו הצבאי למד כלכלה וסטטיסטיקה באוניברסיטת תל אביב, והחל לעבוד תחילה כטכנאי אלקטרוניקה.
ורד בוגר תואר ראשון בחוג לאמנות התיאטרון מאוניברסיטת תל אביב, והתפקיד הראשון שלו כשחקן היה בתיאטרון הבימה ב-1991 במחזה "בחורים טובים". ורד שיחק בתיאטרון הבימה עד 1992.
ורד החל את דרכו כסטנדאפיסט ב-1993 בקאמל קומדי קלאב בהשראתו של שמואל וילוז'ני ולאחר מכן גם במועדון הדומינו גרוס.
את דרכו כשחקן בטלוויזיה החל ורד ב-1997 בתוכנית של אלי יצפאן שנקראה "הערב עם אלי יצפאן" ששודרה בערוץ 2 כשכתב והשתתף לצד יצפאן במערכונים של "עזרא ונעים" חברים מבוגרים עיראקים.
בשנות התשעים היה ורד מכותבי התוכניות "זהו זה!" ו"לילה גוב".
בשנת 2000 השתתף ורד בתוכנית של דידי הררי שנקראה "דידי TV" וששודרה בערוץ 2.
בשנים 2001–2002 השתתף בפינה קומית בתוכניתו של יאיר לפיד בערוץ 2.
בשנים 2002–2003 הגיש תוכנית אירוח בערוץ 10 בשם "רמי ורד".
בשנים 2003–2004 הגיש עם מירי בוהדנה את התוכנית "מלך הכורסה" בערוץ 2.
בשנת 2007 השתתף ורד בתוכנית "גלגל החדשות" ששודרה בערוץ 2.
מספטמבר 2009 עד מרץ 2010 הגיש פינה קומית בזכיינית "רשת" ב"אברי גלעד - תוכנית האירוח".
בשנים 2009–2010 הנחה ורד לצד דניאל לפין תוכנית רדיו בגלי צה"ל בשם "ציפורי לילה מחפשות פואנטה".
בשנים 2014–2015 הגיש פינה בתוכנית "מדברים על זה" בערוץ 2.
בשנים 2014–2016 השתתף בסיטקום "משפחה שולטת".
בשנת 2017 יצר וכתב לצד רובי דואניאס את הסדרה "שמחות" ששודרה בערוץ 2 והשתתף בה.
הוא שיחק בתיאטרון הקאמרי. כמו כן כתב הצגות לאמנים כציפי שביט ("שביט 2000" ו"ספונג'ה והעיר הגדולה"), אבי קושניר, אלי יצפאן ומאיר סויסה.
בשנת 2018 הועלה בתיאטרון הבימה מחזה פרי עטו של ורד, "קח את אבא שלך ולך לעזאזל" בכיכובם של אבי קושניר וריקי בליך.
בשנת 2019 הועלתה בתיאטרון בית ליסין ההצגה "עבדאללה שוורץ" מפרי עטו של ורד, בכיכובם של אבי קושניר וענת וקסמן.
ורד השתתף בעונה ה-11 של תוכנית הריאליטי "האח הגדול" והודח לפני הגמר של העונה.
בשנת 2022 הועלה בתיאטרון בית ליסין מחזה נוסף שכתב ורד, "ברוכים הבאים לגיהנום", אותו ביימה דפנה זילברג.
באותה השנה ביים ושיחק בהצגה "תירה כבר וזהו" מאת עופר קניספל, במסגרת "פסטיבל הקומדיה על שם אפרים קישון".
מ-2023 ורד הוא חלק מפאנל התוכנית "שומרי הסף". באותה השנה השתתף ורד בסדרה "יניב".
חיים אישיים

ב-1984 ורד נישא לנוגה, ולהם בן ושתי בנות. ב-2019 הם התגרשו. בנו הוא אוטיסט, ובתו הקטנה מאומצת.
בשנת 2018 התפרסם בתקשורת מאבקו בעיריית פתח תקווה שהביא לפתיחת מרכז תעסוקה לאוטיסטים, שמקור הקמתו היה עבור בנו אסף.
ורד מתגורר בשכונת נווה עוז בפתח תקווה.
הערות שוליים

↑  רמי ורד, באתר חדשות 13, 5 בדצמבר 2020
↑  ענבל חייט, "האח הגדול": רמי ורד הודח - והרשת סוערת, באתר ישראל היום, 21 במרץ 2021
↑  רותי שילוני, ‏"לא יודע לשתוק - הלוואי ויכולתי", באתר ‏מאקו‏, 4 בנובמבר 2018
ברקנרידג' (קולורדו)

| --- | --- |
הרחוב הראשי בברקנרידג'
הרחוב הראשי בברקנרידג'
 מדינה:  ארצות הברית ארצות הברית
 מדינה:  קולורדו קולורדו
 תאריך ייסוד:  נובמבר 1859  הכרה רשמית 3 במרץ 1880
 על שם:  ג'ון ברקינרידג' 
 שטח:  12.8 קמ"ר
 גובה:  2,926 מטרים
 אוכלוסייה:  ‏
  ‑ בעיירה:  5,078 (1 באפריל 2020)
  ‑ צפיפות:  350 נפש לקמ"ר (2010)
 קואורדינטות:  39°28′57″N 106°02′34″W﻿ / ﻿39.482490°N 106.042678°W﻿ / 39.482490; -106.042678
 אזור זמן:  UTC -7
 http://www.townofbreckenridge.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברקנרידג'(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברקנרידג'(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.ברקנרידג'(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.ברקנרידג'  he tabBackground:;tabBorder:#aaa;defaultTab:0;
 
דוגמית זהב מגבעת פרנקומב, ברקנרידג'
ברקנרידג' (באנגלית: Breckenridge) היא העיירה הגדולה ביותר ומושב המחוז במחוז סאמט במרכז-צפון מדינת קולורדו שבארצות הברית. על פי מפקד האוכלוסין של ארצות הברית משנת 2000 היו ביישוב 2,048 תושבים ובמפקד האוכלוסין של 2010 היו בעיירה 4,540 תושבים. בעיירה שוהים גם תושבים המתגוררים בה בחלק מהשנה, כיוון שלאנשים רבים יש בתי נופש באזור. העיירה שוכנת למרגלות רכס טנמייל (Tenmile Range). ברקנרידג' מושכת אליה בקיץ חובבי פעילויות שטח כשהיא מציעה מסלולי הליכה, פרחי בר, דיג זבובים בנהר בלו, אופני הרים, שיט על אגם דילן (Lake Dillon), רפטינג במים לבנים, מגלשות הרים וחנויות ומסעדות רבות לאורך הרחוב הראשי. הבניינים ההיסטוריים לאורך הרחוב הראשי המחופים בקורות עץ מהוקצעות או גסות מוסיפים לקסמה של העיירה. בכל שנה העיירה מארחת את פסטיבל הסרטים של ברקנרידג', שנחגג לראשונה 1981, חג אולר (Ullr Fest) בינואר, כמו גם מצעד הארבעה ביולי השנתי.
שם

העיירה ברקנרידג' הוקמה רשמית בנובמבר 1859 על ידי גנרל ג'ורג' ספנסר (אנ')( 1893-1836). ספנסר בחר בשם "ברקינרידג'" (Breckinridge) על שם ג'ון ברקינרידג' מקנטקי, סגן נשיא ארצות הברית ה-14 של ארצות הברית במטרה להתחנף לממשל ולזכות בסניף דואר. ספנסר הצליח בתוכניתו ומשרד דואר נבנה בברקינרידג'. היה זה משרד הדואר הראשון בין קו פרשת המים של אמריקה וסולט לייק סיטי.
עם זאת, כשפרצה מלחמת האזרחים האמריקנית ב-1861, צידד סגן הנשיא לשעבר בקונפדרציית המדינות של אמריקה (כבריגדיר גנרל בצבא הדרום), והתושבים בברקינרידג' שתמכו באיחוד החליטו לשנות את שם העיירה. ה-i הראשונה בשם העיירה הוחלפה ב-e, ושם העיירה מאוית מאז כברקנרידג' (Breckenridge).
היסטוריה

מחפשי זהב חדרו לאזור מחוז סאמט של ימינו (אז חלק מטריטוריית יוטה) במהלך הבהלה לזהב של קולורדו ב-1859, זמן קצר לאחר שנתגלה זהב לאורך גדות הנהר בלו, מזרחית לברקנרידג' בסמוך לאיידהו ספרינגס (Idaho Springs). ברקנברידג' נוסדה על מנת לשרת את כורי הזהב שסיננו גרגירי זהב מהמרבצים העשירים בגדות הנהר בלו. תוך זמן קצר נוספו לחיפוש הזהב בנהר גם מכרות כאשר המחפשים איתרו את מקור הזהב בנהר מעורקים בהרים. הזהב בערוגות החצץ העליונות מזרחית לנהר בלו חולץ באמצעות כרייה הידראולית. הפקת הזהב פחתה בשלהי שנות ה-80 של המאה ה-19, אבל התאוששה ב-1908 באמצעות פעילות של אוניית מחפר בנהרות בלו וסוואן (Swan River). נפת הכרייה של ברקנרידג' אחראית להפקת כ-31 טון זהב. כל מכרות הזהב סביב ברקנרידג' אינם פעילים כיום, אם כי חלקם פתוחים לביקורי תיירים. לאורך הנהרות בלו וסנייק אפשר לראות עדיין את גלי אבני החצץ האופייניים לפעילות אוניות המחפר.
בין מחפשי הזהב בלט אדווין קרטר (Edwin Carter), כורה שהחליט לעבור מכריית זהב לאיסוף חיות בר. בקתת הקורות שלו שנבנתה ב-1875 קיימת עד ימינו ושופצה מחדש על ידי "ברית המורשת של ברקנרידג'" (Breckenridge Heritage Alliance) ובה מוצגים אינטראקטיביים וחדר הקרנה קטן המציג סרט קצר על חייו ועל תקופת הקמת העיירה.
הארי פרנקומב (Harry Farncomb) גילה את המקור לזהב שעל גדות הפרנץ' גולץ' (French Gulch) על גבעת פרנקומב ב-1878. האתר שגילה, וייר פאץ' (Wire Patch), הכיל זהב שנסחף בצורת חוטים ועלים. ב-1880 היה פרנקומב הבעלים של הגבעה. הוא גילה מאוחר יותר עורק זהב, שהפך למכרה וייר פאץ'.
ברית המורשת של ברקנרידג' דיווחה שבשנות ה-30 של המאה ה-20 נתקלה קבוצת נשים בברקנרידג' במפה משנות ה-80 של המאה ה-19, שברקנרידג' לא הייתה כלולה בה. הן שיערו כי ברקנרידג' מעולם לא סופחה רשמית לארצות הברית, ולכן היא עדיין נחשבת "שטח הפקר". הייתה זו שגיאה מוחלטת – מפות רשמיות של ארצות הברית כללו את ברקנרידג' – אבל הנשים הללו יצרו מערכת שיווק חכמה ממפה בודדת זו. ב-1936 הן הזמינו את מושל קולורדו לברקנרידג' על מנת להניף את הדגל רשמית בבית המשפט המברך רשמית את ברקנרידג' לרגל הצטרפותה לאיחוד – והוא בא. הייתה חגיגה גדולה, וכל האירוע/הרעיון של ברקנרידג' שהושמטה מהמפה הגיעו לחדשות ברמה לאומית. רעיון "שטח ההפקר" שינה צורה מאוחר יותר לרעיון חדש של התייחסות לברקנרידג' כ"ממלכה בקולורדו" (Colorado's Kingdom). עד היום חוגגים את הרוח העצמאית של העיירה במהלך חגיגות "ימי הממלכה" בכל יוני.
בחודש דצמבר 1961 הוכנס ספורט הסקי לראשונה לברקנרידג' כאשר כמה מסלולים נחצבו בחלקה התחתון של פסגה 8, שאליה הוביל כביש סקי היל (Ski Hill Road). ב-50 השנים שאחר-כך התרחב אתר הסקי ברקנרידג' בהדרגה לפסגות 9 ו-10 בקצה הדרומי של העיירה, ופסגות 6 ו-7 מצפון-מערב לעיירה.
ברקנרידג' הייתה אתר הצילומים של הקומדיה "National Lampoon's Christmas Vacation" מ-1989 והעיירה שימשה תחליף לעיירת הסקי אספן בקומדיה טיפשים בלי הפסקה.
ב-3 בנובמבר 2009 העבירו הבוחרים בברקנרידג' בהצבעה ביחס 3 ל-1 (75%) תקנה שהפכה אחזקת מריחואנה על ידי מבוגרים לחוקית. החוק פטר מעונש בעלות על ציוד הקשור במריחואנה. אחזקת מריחואנה הפכה חוקית ב-1 בינואר 2010. עם זאת, האחזקה הייתה עדיין בלתי חוקית על פי חוקי המדינה עד שעבר בחקיקה נספח מספר 64 של קולורדו ב-2012. החוק המקומי של העיירה היה סמלי בלבד.
גאוגרפיה

ברקנרידג' שוכנת ב-39°29′11″N 106°02′37″W﻿ / ﻿39.486445°N 106.043516°W﻿ / 39.486445; -106.043516 בהרי סן חואן בדרום-מערב קולורדו. שטחה 13 קילומטרים רבועים, כולו יבשתי. שטח אזור הסקי הוא 12 קילומטרים רבועים וגובהה מעל פני הים הוא 2,926 מטרים.
גאוגרפיה > אקלים

האקלים בברקנרידג' אלפיני כשקו העצים מסתיים בגובה 3,500 מטרים. הלחות היחסית היא 30% במהלך כל השנה. כמות השלג השנתית עולה על 750 סנטימטרים. הטמפרטורות הממוצעות הן בין 3.9°C ל-22.8°C. ביולי 1939 נמדדה הטמפרטורה הגבוהה ביותר בברקנרידג' 31.7°C. הטמפרטורה הנמוכה ביותר שנמדדה הייתה 43.3°C- בדצמבר 1924. מרבית הגשמים יורדים ביולי והחודש היבש ביותר הוא אוקטובר.
| אקלים בברקנרידג'> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בברקנרידג'> ינואר.-1.3.-17.6.37.8 | אקלים בברקנרידג'> פברואר.-1.-17.1.42.4 | אקלים בברקנרידג'> מרץ.2.6.-13.1.45.5 | אקלים בברקנרידג'> אפריל.6.8.-8.6.49.3 | אקלים בברקנרידג'> מאי.11.9.-3.9.42.4 | אקלים בברקנרידג'> יוני.18.4.-0.2.34.8 | אקלים בברקנרידג'> יולי.21.2.2.9.60.7 | אקלים בברקנרידג'> אוגוסט.21.3.2.6.58.9 | אקלים בברקנרידג'> ספטמבר.17.7.-1.6.37.6 | אקלים בברקנרידג'> אוקטובר.11.-6.6.32.3 | אקלים בברקנרידג'> נובמבר.4.7.-12.1.34.8 | אקלים בברקנרידג'> דצמבר.-1.-17.6.37.8 | אקלים בברקנרידג'> שנה.9.4.-7.7.514.6 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Western Regional Climate Center
גאוגרפיה > דמוגרפיה

על פי מפקד האוכלוסין של שנת 2010 התגוררו בעיירה 4,540 תושבים ב-1,946 משקי בית, ו-895 משפחות. צפיפות האוכלוסייה הייתה 350 תושבים לקילומטר רבוע, והאוכלוסייה התחלקה ל-55.7% זכרים ו-44.3% נקבות. היו בעיר 6,911 יחידות דיור.
93.1% מהאוכלוסייה היו לבנים, 0.7% אפרו-אמריקאים ו-0.1% אמריקנים ילידים. 9.0% היו ממוצא היספאני. ההכנסה השנתית הממוצעת למשק בית הייתה 43,938 $, כש-8.8% ממשקי הבית מתחת לקו העוני, כולל 1.7% מתחת לגיל 18 ואף לא אחד בגיל 65 ומעלה.
אירועים

בברקנרידג' נערכים אירועים ציבוריים במהלך כל השנה. בכל ינואר נערכת האליפות הבינלאומית לפיסול בשלג. אמנים מכל העולם באים להתחרות בפיסול עבודות אמנות מבלוקים של שלג במשקל עשרים טון. מצעד חג אולר (Ullr Fest), מחווה לכבוד אל השלג הנורדי. במהלך הקיץ, מארחת ברקנרידג' את תזמורת הרפטואר הלאומית ומכון ברקרידג' למוזיקה. קונצרטים מבוצעים שלושה עד ארבעה לילות בשבוע. תזמורת מלאה, הרכבים מוזיקליים ואמנים בני זמננו מנגנים במרכז ריוורווק (Riverwalk Center) במרכז העיירה ליד הנהר בלו. כמה ירידי אמנות נערכים בעיירה כל קיץ, כשהם מושכים אליהם אמנים מקומיים וקונים. העיירה גם חוגגת את הרביעי ביולי במצעד בבוקר וזיקוקים בלילה. פארק פרייווי טראיין (Freeway Terrain Park) על פסגה 8 מארח מדי דצמבר את מפגש החורף של הספורט האתגרי המכונה "Dew Tour", שבו משתתפים כמה מהשמות הידועים ביותר בעולם הסנובורד והסקי האתגריים. אירועים אחרים הנערכים על ההר כוללים את האתגר הקיסרי (Imperial Challenge), גרסת העיירה לטריאתלון, חמש הפסגות (5 Peaks), מרוץ הסקי ההררי הארוך ביותר באמריקה הצפונית, סדרת העליות של ברק (Breck Ascent Series), עם מרוצים במעלה ההר, כמו גם תחרויות אחרות, פסטיבלים, וחגיגת "קדחת האביב" (Spring Fever) השנתית בת החודש בסוף עונת הסקי שבמהלכה נערכים קונצרטים חיים, חגיגות ושמחות אחרות סביב סקי באביב.
פעילויות בקיץ

ברקנרידג' מושכת אליה בקיץ חובבי פעילויות שטח כשהיא מציעה מסלולי הליכה, פרחי בר, דיג זבובים בנהר בלו, אופני הרים, שיט על אגם דילן (Lake Dillon), רפטינג במים לבנים ומגלשות הרים. עבור אופני הרים קיימים שבילים רבים כדוגמת שביל הפסגות המחבר בין ברקנרידג' ופריסקו ולולאות פלאם (Flume Loops), שביל המאפשר להכיר את אזור הרמות לעומק. מסלול ברקנרידג' לפריסקו בין ה-14 הקילומטרים המכוסה אספלט מקביל לכביש 9 והוא מסלול רכיבה פופולרי. המספר הגדול של מעברי הרים במחוז סאמט מושך גם הוא רוכבי אופניים. במהלך חודשי הקיץ נערכים מרוצים ומרוצי אופניים רבים. פסגת קוואנדרי (Quandary Peak) הסמוכה זוכה למרב תשומת הלב של המטיילים. במהלך הקיץ פועל פארק שעשועים בבסיס פסגה 8 המקושר לעיירה במעלית גונדולה.
ביאורים

↑  אולר היה אל החורף במיתולוגיה הנורדית
הערות שוליים

↑  Colorado Trend Report 2: State and Complete Places (Sub-state 2010 Census Data).
↑  "Breckenridge Festival of Film". אורכב מ-המקור ב-2007-10-29. נבדק ב-2016-12-08.
↑  "Town History, Gold Dust to White Gold". Special Features. Town of Breckenridge. אורכב מ-המקור ב-2007-02-09.
↑  A. H. Koschman and M. H. Bergendahl (1968) Principal Gold-Producing Districts of the United States US Geological Survey, Professional Paper 610, p.116-117
↑  "Breckenridge Votes to Legalize Pot". CBS. 2009-11-03.
↑  "Profile of General Population and Housing Characteristics: 2010". United States Census Bureau.
↑  Snow Sculpture
↑  "What To Do". Breckenridge Resort Chamber. אורכב מ-המקור ב-2016-12-02. נבדק ב-2016-12-08.
| --- | --- |
בקרת זהויות :  NLI: 987007552868505171  GND: 4238524-6  LCCN: n81094810  MusicBrainz: 1e7151ba-80d5-469f-b348-16021d58edc7  VIAF: 243076667   WorldCat (עם VIAF): 243076667 
מבט על העיירה מפסגה 6
הפסל המקסיקני אבל רמירס אגילר (Abel Ramírez Águilar) יחד עם חברים אחרים לפני פסל השלג שגילפו "כפר קטן" באליפות הבינלאומית לפיסול בשלג ב-1999
רשות התחרות

| --- | --- |

 מידע כללי
 משרד אחראי:  משרד הכלכלה והתעשייה
 תאריך הקמה:  1994
 חוק:  חוק התחרות הכלכלית
 ראש:  מיכל כהן
 שמות קודמים:  רשות ההגבלים העסקיים
 אתר רשמי
 
רשות התחרות, שבעבר נקראה "רשות ההגבלים העסקיים", היא רשות ממשלתית האמונה על שמירת עקרונות התחרותיות במשק הישראלי. הרשות הוקמה בשנת 1994 והיא פועלת מכוח חוק התחרות הכלכלית.
סמלילה של הרשות בשמה הקודם
ראש הרשות

תפקיד הממונה על ההגבלים העסקיים נקבע בחוק ההגבלים העסקיים, התשי"ט-1959, שהוחלף בשנת 1988 בחוק ההגבלים העסקיים, התשמ"ח-1988. בשנת 2019 שונה שם החוק לחוק התחרות הכלכלית, התשמ"ח-1988, שם הרשות המפקחת שונה ל"רשות התחרות", ושם העומד בראשה שונה ל"הממונה על התחרות".
הממונה על התחרות ממונה על אכיפת דיני ההגבלים העסקיים, באמצעות כלים אזרחיים, כלים פליליים וכלים כלכליים. האחריות למינויו של ראש הרשות מוטלת על שר הכלכלה אליו מובאת המלצת ועדת האיתור. המינוי כפוף לאישור הממשלה.